CELEX: 62018TN0065
Language: sl
Date: 2018-02-06 00:00:00
Title: Zadeva T-65/18: Tožba, vložena 6. februarja 2018 – Venezuela/Svet

16.4.2018   
            
            
               SL
            
            
               Uradni list Evropske unije
            
            
               C 134/24
            
         Tožba, vložena 6. februarja 2018 – Venezuela/Svet
   (Zadeva T-65/18)
   (2018/C 134/34)
   Jezik postopka: angleščina
   
      Stranki
   
   
      Tožeča stranka: Bolivarska republika Venezuela (zastopnika: F. Di. Gianni in L. Giuliano, odvetnika)
   
      Tožena stranka: Svet
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Uredbo Sveta (EU) 2017/2063 z dne 13. novembra 2017 o omejevalnih ukrepih glede na razmere v Venezueli v delu, v katerem se njene določbe nanašajo na tožečo stranko, razglasi za nično; in
            
         
               —
            
            
               naloži Svetu plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: Svet je kršil pravico tožeče stranke do izjave s tem, da je sprejel omejevalne ukrepe, ne da bi predhodno obvestil tožečo stranko o svoji nameri in ne da bi poslušal stališče tožeče stranke o dejstvih, ki naj bi upravičevala omejevalne ukrepe.
            
         
               2.
            
            
               Drugi tožbeni razlog: Svet je kršil obveznost obrazložitve in ni predložil zadostnih dokazov za sprejetje omejevalnih ukrepov.
            
         
               3.
            
            
               Tretji tožbeni razlog: Svet je storil očitno napako pri presoji glede dejstev, na katerih temeljijo omejevalni ukrepi.
            
         
               4.
            
            
               Četrti tožbeni razlog: omejevalni ukrepi so v skladu z običajnim mednarodnim pravom nezakoniti protiukrepi.